open-index/open-wikipedia-markdown huggingface dataset:
Dilochrosis

* Se systematisk inndeling

***Dilochrosis*** er en gruppe (slekt) av biller som hører til gruppen gullbasser (Cetoniinae) i den store gruppen skarabider (Scarabaeoidea).

## Utseende
Middelsstore gullbasser uten metalliske farger, ensfarget svarte eller mønstret i svart og gult/oransje.
Som vanlig for Schizorhinini er hodet forholdsvis stort og "snuten" (clypeus) er bredt U-formet innskåret i midten.

## Levevis
Larvene lever gjerne i råtnende ved eller annet dødt, organisk materiale.
Disse artene finnes i ganske tørr muld.

## Utbredelse
Artene er utbredt i Australia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien gullbasser, Cetoniinae Leach, 1815 – ofte regnet som en egen familie
****** Stammen Schizorhinini Burmeister, 1842
******* Slekten *Dilochrosis* Thomson, 1878
******** *[[Dilochrosis atripennis]]* (MacLeay, 1863)
******** *[[Dilochrosis bakewelli]]* (White, 1859)
******** *[[Dilochrosis balteata]]* (Snellen van Vollenhoven, 1871)
******** *[[Dilochrosis bipustulata]]* Moser, 1902
******** *[[Dilochrosis brownii]]* (Kirby, 1818)
******** *[[Dilochrosis ebenina]]* (Butler, 1865)
******** *[[Dilochrosis flammula]]* (Blanchard, 1853)
******** *[[Dilochrosis nigerrima]]* (Snellen van Vollenhoven, 1864)
******** *[[Dilochrosis parvula]]* Moser, 1902
******** *[[Dilochrosis rufolatera]]* Lea, 1914
******** *[[Dilochrosis walteri]]* Lea, 1914

## Eksterne lenker
* 
* Bilde av ''Dilochrosis atripennis''
* Bilde av ''Dilochrosis walteri''
* Liste over artene
Nostra Aetate

***Nostra aetate*** (Latin «vår tid» etter åpningsordene «I vår tid, når menneskeslekten stadig sterkere forenes…») er et av Det andre vatikankonsils erklæringer og handler om Den katolske kirkes forhold til andre religioner. Det er den korteste av tekstene fra konsilet, men en av de mest bemerkelsesverdige.

*Nostra aetate* la et viktig fundament for kirkens møte med ikke-kristne religioner og deltakelse i ulike typer religionsdialog. Det var det første autoritative dokument fra kirken som handlet om dette temaet. Grunnholdningen til andre religioner er positiv, og dokumentet fordømmer alle typer diskriminering på grunnlag av religion. I innledningen heter det: «Fordi [kirken] er satt til å fremme enheten og kjærligheten mellom menneskene, og dessuten også mellom folkeslagene, legger den her mest vekt på det som menneskene har felles og det som fører dem til øket samhørighet.»  Mennesker over hele verden og til alle tider stiller noen av de samme grunnleggende spørsmål til tilværelsen, og religionene er ulike svar på disse. Dokumentet sier: «Den katolske kirke forkaster intet av det som er sant og hellig i disse religioner». Samtidig fastholdes det at Kristus er ««veien, sannheten og livet» (Joh. 14, 6), i hvem menneskene finner det religiøse livs fylde, i hvem Gud har forlikt alle ting med seg».

*Nostra aetate* omtaler kortfattet hinduisme, buddhisme, islam og jødedom. Forholdet mellom disse kan beskrives som konsentriske sirkler (skjønt Nostra aetate selv ikke bruker dette bildet) med kirken i sentrum. I en sirkel nær sentrum finnes jødedommen som kristendommen er nært knyttet til. Andre monoteistiske religioner, primært islam, utgjør en neste sirkel, og utenfor denne ligger andre store religiøse tradisjoner som buddhisme og hinduisme.
 
Om islam sier *Nostra aetate* blant annet: «Det er også med aktelse Kirken betrakter muslimene, som tilber den ene, levende, i seg selv hvilende, barmhjertige og allmektige Gud, himmelens og jordens skaper».

Beskrivelsen av jødedommen får mest plass i dokumentet. Det heter blant annet «Kirken, som fordømmer enhver forfølgelse, uansett hvilke mennesker den måtte være rettet mot, kan ikke glemme den arv den har til felles med jødene. Drevet av sin religiøse og evangeliske kjærlighet, og ikke av politiske grunner, beklager den derfor med sorg det hat, de forfølgelser, de utslag av antisemittisme som er blitt rettet mot jødene, uansett hvilke tider de har funnet sted i og hvem som har vært deres opphavsmenn.»

## Referanser


## Eksterne lenker
*  ''Nostra aetate'' på engelsk på Vatikanets nettsider
Dignitatis humanae

***Dignitatis humanae*** (latin «om menneskets verdighet») er en av Det andre vatikankonsils erklæringer og handler om religionsfrihet.

I erklæringen heter det «Dette Vatikankonsil erklærer at mennesket har rett til religionsfrihet» Denne friheten begrunner erklæringen teologisk: «[R]etten til religionsfrihet er basert på selve menneskeverdet slik dette er tilkjennegitt i Guds åpenbarte ord og ved fornuften.»

Menneskets forpliktelser overfor Gud, sier erklæringen, kan bare oppfylles hvis det ikke skjer under tvang (art. 10). Dette innebærer at religionsfriheten også må gjelde dem som, etter kirkens oppfatning, ikke lever slik Gud vil: «Følgelig vil rett til frihet bestå også hos dem som ikke oppfyller forpliktelsen til å søke sannheten og holde fast ved den…» Siden religionsutøvelse ofte forutsetter et fellesskap, gjelder religionsfriheten ikke bare enkeltindivider, men trossamfunn (art. 4).
 
Religionsfriheten er nødvendig for at kirken skal kunne drive sin virksomhet, men tilsvarende frihet må også gjelde andre trossamfunn. Dette får konsekvenser for kirkens forhold til staten. Staten har en forpliktelse til å sikre religionsfrihet for alle: «Staten skal videre sørge for at likhet for loven, som er en betingelse for samfunnets vel, av religiøse grunner ikke krenkes åpent eller skjult, og religion må heller ikke gi årsak til diskriminering». Erklæringen avviser ikke at et enkelt trossamfunn kan ha en særlig relasjon til staten, men dette må ordnes på en slik måte at andres frihet ikke krenkes.

## Referanser


## Eksterne lenker
* *Dignitatis humanae* på engelsk på Vatikanets nettsider
Thorvald Thronsen

**Thorvald Thronsen** (også skrevet *Throndsen*, født 1. februar 1917, død 15. juni 2003) var et sentralt medlem av Hirden under andre verdenskrig, den halvmilitære organisasjonen av «politiske soldater» i Quislings naziparti Nasjonal Samling (NS).

## Arbeid for Nasjonal Samling

Thronsen var medlem av Nasjonal Samling fra 1933, og var før krigsutbruddet løytnant i Hæren. Under den tyske invasjonen i 1940 pådro han seg granatsjokk, noe som ga ham sterke psykiske plager.

Etter at okkupasjonen var et faktum fornyet han medlemskapet i NS, og ble i november 1940 stabssjef i Rikshirden. Som stabssjef sto han også som ansvarlig redaktør da organisasjonens avis *[[Hirdmannen]]* kom med sitt første nummer 16. november.

Thronsen deltok selv i hirdens voldelige framferd utover høsten 1940. 30. november ledet han en gruppe på 15 hirdmenn i et regelrett overfall på elever og lærere ved Oslo handelsgymnasium. De ville statuere et eksempel, etter at en hirdgutt på skolen hadde vært i konflikt med andre elever. Ved overfallet trengte de seg inn i skolebygg og klasserom, og mishandlet både rektor, lærere og elever. 

Ved årsskiftet vervet Thronsen seg som frontkjemper, og ble tilsluttet 5. SS-Panzer-Division «Wiking» i januar 1941. Han var derfor ute av hirdens virksomhet nesten hele 1941. Først 7. januar 1942 var han tilbake i sin stilling som sjef ved hird-staben.

Som hirdleder tok han blant annet initiativ til opprettelsen av den såkalte Hirdvaktbataljonen som ble etablert i januar 1942. Hirdmedlemmene i denne «vaktbataljonen» skulle etter hvert bli satt inn i tyskernes såkalte serberleire, og ta del i en fangebehandling som åpenbart var krigsforbrytersk. I mange tilfeller gikk hirdens menn lenger i mishandlingen av jugoslaviske krigsfanger enn tyskerne gjorde. Det gikk så langt at selv hirdsjef Oliver Cappelen Møystad omtalte denne tjenesten som «rakkertjeneste» for tyskerne.

I landssvikoppgjøret etter krigen unngikk Thronsen dom, da han ble erklært periodevis sinnssyk. Han ble pålagt å oppholde seg i hjemtraktene. Tronsen stakk imidlertid av, trolig til Brasil og Spania. Fra 16. november 1948 var han etterlyst av norsk politi. Han returnerte til Norge i 1956. I 1964 ble det besluttet å stille saken mot ham i bero.

## Referanser


## Eksterne lenker
*
Meghan Lino

**Meghan Lino** (født 13. august 1984 i Falmouth i Massachusetts) er en rullestolcurlingspiller fra USA. 

## Karriere
Lino deltok i sitt første VM ved VM i rullestolcurling 2013, der USA kom på 4.-plass etter tap 5-6 mot Kina i bronsefinalen. 

Hun ble tatt ut som reserve til Paralympiske vinterleker 2014 i Sotsji. USA kom her på 5.-plass. 

## Referanser


## Eksterne lenker
* United States Olympic Committee - Meghan Lino
* WCF - Meghan Lino
* Profil hos Paralympics 2014
Airbus Defence and Space

**Airbus Defence and Space** er en divisjon i Airbus Group og en stor aktør i luftfarts-, romfarts- og forsvarsindustriene. Divisjonen ble opprettet i 2014 gjennom en sammenslåing av datterselskapene Airbus Military, Astrium og Cassidian.

## Referanser


## Eksterne lenker
*
Kunstløp under Vinter-OL 2014 – Lag

**[[Kunstløp under Vinter-OL 2014|Kunstløp]] under [[Vinter-OL 2014]] – Lag** er en konkurranse hvor hver nasjon stiller en utøver / et par i hver disiplin. De 5 beste landene totalt etter kortprogrammene gikk videre til friløp.

## Resultater Kortprogram
### Menn

### Kvinner

### Parløp

### Isdans

## Resultater Friløp

### Menn

### Kvinner

### Parløp

### Isdans

## Resultater Sammenlagt
Kun de 5 beste nasjonene etter kortprogrammene får gå friløpene

## Eksterne lenker
* Resultatside for Kunstløp under OL 2014
Loomis

**Loomis AB** er i dag et svensk verdihåndteringsselskap. Selskapet ble skilt ut av Securitas AB i 2008. Det har omkring 20&nbsp;000 ansatte i 16 land. 

## Historie
Selv om Loomis er et relativt ungt selskap i skandinavia, har det historie som stammer tilbake 150 år tilbake i tid. Det begynte med at Wells Fargo & Co ble grunnlagt på midten av 1850 tallet. Noen år senere tok selskapet over den vestlige halvdelen av the Pony express. Dette selskapet drev primært med å frakte pakker mellom øst og vest i Amerika. Navnefaren til Loomis-navnet, Lee Loomis fraktet i 1905 utstyr og forsyninger til gullgruvene i Amerika og returnerte med gull. På slutten av 1920-tallet stiftet han Loomis Armored Car Serive. Etter flere fusjoner tok loomis over Wells Fargo, og tok det nye navnet Loomis, Fargo &CO. På starten av 2000-tallet kjøpte Securitas opp Loomis, Fargo & Co. Etter oppkjøpet ble ble det oppkjøpte selskapet implementert i Securitas. Noen år senere i 2006 bestemte Securitas at de skulle skille ut alle selskapene i egne selskaper som skulle spesialisere seg innenfor sitt område. Det var den gang at Securitas Cash Handling Services tok da navnet Loomis som vi kjenner den dag i dag.

## I Norge
I Norge håndteres cirka 50% av kontanter og ca 30% av alle korttransaksjoner håndteres av Loomis. I alt benytter 13200 butikker i Norge tjenesten.

Loomis tilbyr avhenting av dagsoppgjør, transport, levering av veksel og vektertjenester. 

### Kunder
Rema 1000, Jernia, Elkjøp, Plantasjen, Nille og Clas Ohlson er noen av butikkkjedene i Norge som benytter Loomis for pengehåntering. Norges bank er også en samarbeidspartner, da Loomis har flere droppunkt for penger rundt om i byer hvor kunder kan avlevere sine dagsoppgjør.

## Referanser


## Eksterne lenker
*
Alpint under Vinter-OL 2014 – Kombinasjon kvinner

**Superkombinasjonen for kvinner under [[Vinter-OL 2014]]** ble avholdt i skianleggene i Roza Khutor 10. februar 
2014. Utfordelen startet kl. 11:00, og slalåm startet kl. 15:00.
__NOTOC__

## Resultater

### Utfor

### Slalåm

## Referanser
Abortklagenemnda

**Abortklagenemnda**, eller mer presist **Nasjonal klagenemnd for abort**, er et norsk statlig organ som behandler klager over avslag på svangerskapsavbrudd (abort) når svangerskapsvarigheten er over atten uker.

Nemnda er hjemlet i kapittel 5 i abortloven av 2024, tidligere var hjemmelen § 8 i abortloven av 1975. Den består av fem medlemmer, hvorav minst to medlemmer skal være leger og ett medlem skal være jurist. For hvert medlem kan det oppnevnes inntil to varamedlemmer. Medlemmer og varamedlemmer oppnevnes for fire år av gangen, med mulighet for gjenoppnevning inntil to ganger. Nemndas avgjørelser treffes med enkelt flertall.

Oslo universitetssykehus fungerer som sekretariat for Abortklagenemnda.

## Medlemmer
Nemndas medlemmer er:
* Toril Hagerup-Jenssen, assisterende fylkeslege
* Nahid Heydarpanah, gynekolog
* Gorm A. Grammeltvedt, advokat
* Bjørg Norli, sosionom
* Ole Erik Iversen, gynekolog

## Referanser
Sara Hector

**Sara Hector** (født 1992) er en svensk alpinist. Hennes beste disiplin er storslalåm. 

Hector debuterte i verdenscupen med en 22.-plass i storslalåm i Åre 12. desember 2009. Hun vant storslalåm i junior-VM i alpint 2011. Hennes første pallplassering i verdenscupen kom i Åre 12. desember 2014 da hun ble nummer to i storslalåm. Hun vant sitt første verdenscuprenn da hun vant storslalåm i Kühtai 28. desember 2014.

Hun deltok i vinter-OL 2014 i Sotsji der hun ble nr. 13 i superkombinasjonen. I VM i alpint 2015 i Beaver Creek kjørte hun på det svenske laget som tok bronse i lagkonkurransen. I VM 2021 i Cortina kjørte hun på det svenske laget som tok sølv i lagkonkurransen.

Hector ble olympisk mester i storslalåm i 2022. I VM 2025 i Saalbach kjørte hun på det svenske laget som tok bronse i lagkonkurransen. I Vinter-OL 2026 i Milano Cortina tok hun sølv i storslalåm, delt sølvmedalje med Thea Louise Stjernesund.

## Referanser


## Eksterne lenker
*
Neorrhina

* Se systematisk inndeling

***Neorrhina*** er en gruppe (slekt) av biller som hører til gruppen gullbasser (Cetoniinae) i den store gruppen skarabider (Scarabaeoidea).

## Utseende
Middelsstore (ca. 20 millimeter), noe spinkelt bygde, brokete fargede gullbasser. Oversiden er mønstret i gult og svart. Undersiden er kledt med fine, lyse hår.

## Levevis
Larvene lever gjerne i råtnende ved eller annet dødt, organisk materiale.
De voksne billene besøker gjerne blomster for å ete pollen.

## Utbredelse
Artene er utbredt i Australia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien gullbasser, Cetoniinae Leach, 1815 – ofte regnet som en egen familie
****** Stammen Schizorhinini Burmeister, 1842
******* Slekten *Neorrhina* Thomson, 1878
******** *[[Neorrhina calopyga]]* Lea, 1914
******** *[[Neorrhina octopunctatum]]* (Burmeister, 1842)
******** *[[Neorrhina punctatum]]* (Donovan, 1805)

## Eksterne lenker
* 
* Brisbane Insects - ''Neorrhina punctatum''
* South Australian Museum - Bilde av ''Neorrhina calopyga'' 
* Liste over artene
Erik Ulfsby

**Erik Ole Christian Ulfsby** (født 1970) er en norsk skuespiller og regissør. Fra januar 2011 til 2024 var Ulfsby teatersjef ved Det Norske Teateret. Han er utdannet ved Statens Teaterhøgskole og har som skuespiller blant annet vært tilknyttet Trøndelag Teater og Den Nationale Scene. 

## Liv og virke
Ulfsby debuterte som regissør med *Oleanna* ved Teatret Vårt i Molde og har senere regissert en hel rekke forestillinger. Blant de mest omtalte kan nevnes *Bollywood Ibsen - Fruen fra Det indiske hav* (Heddaprisen 2006 som Årets teaterprosjekt) og *[[Elektra (skuespill)|Elektra]]*, begge ved Oslo Nye Teater. Videre Rudyard Kipling *Jungelboka* (2008, Heddaprisen 2009 for beste barne- og ungdomsforestilling) og *[[Jesus Christ Superstar]]* (2009), begge ved Det Norske Teatret.

Ulfsby har mottatt Komiprisen to ganger (regi) for henholdsvis *Bye & Rønning prøver keiserens nye klær* (2006) og Marit Voldsæters *Med ræven i fatle* (2007).

I forbindelse med sin ansettelse som teatersjef ved Det Norske Teateret uttalte Ulfsby til *[[Klassekampen]]*: «Jeg vil ha ungdom, finansfolk og innvandrere i salen. For å klare det, tar jeg en John Carew». Han er gift med popmusiker og filmskuespiller Ingrid Olava og omtales av egne ansatte som «turbo-Erik».

Ulfsby ble i 2018 oppnevnt som ny styreleder i Språkrådet.

## Referanser


## Eksterne lenker
*
Bogafjell kirke

**Bogafjell kirke** er en kirke fra 2012 i Sandnes kommune, Rogaland fylke.
Kirken ble vigslet 4. mars 2012.

## Referanser


## Eksterne lenker
* 
* Bygg.no om kirkebygget
* Rambøll om kirken
* Stavanger aftenblad om innvielsen
Stallo: Sjamanenes Forbannelse

***Stallo Awakens*** er en norsk-samisk skrekkomedie 2014 av Freddy Vith. Filmen handler om en gjeng medieelever som oppdager en samisk gravplass hvor det hviler en gammel forbannelse rundt den mytiske figuren Stallo.  

Filmen hadde arbeidstittelen *Stallo: Sjamanens Forbannelse* og feilaktig annonsert som *Stallo: Sjamanens Hevn* på Film Camps nettsider   

## Rolleliste

## Referanser


## Eksterne lenker
*
* NRK-artikkel
* Finnmarken-artikkel
Tørring

**Tørring** er en by i Hedensted kommune i Region Midtjylland i Danmark. Den ligger ved Gudenåen, 27 kilometer vest for Horsens, 20 kilometer nord for Vejle og har 2&nbsp;964 innbyggere (2023).

## Historie
### Navn og geografi
Byens navn er avledet av det gammeldanske *thur* = «tørr», altså det tørre området. Den opprinnelige landsbyens plassering på en moreneknute nord for Gudenåen forklarer muligens stednavnets opprinnelse.

Tørring består av to deler, som nå er vokst sammen:
* *Gammel Tørring* nord for elva, med kirke, skoler og hall.
* *Tørring Stationsby* sør for elva, med størstedelen av næringslivet.

### Jernbanen
Tørring var fra 1891 endestasjon på Horsens-Tørring Banen, som het Horsens Vestbaner fra 1929, da banen ble forlenget til Thyregod og fikk en sidebane fra Rask Mølle til Ejstrupholm. Horsens Vestbaner innstilte persontrafikken i 1957 og ble helt nedlagt i 1962. Lokstallen ble revet allerede i 1949. Stasjonsbygningen fungerte etter nedleggelsen som rutebilstasjon, men er senere revet. Nå er det bare navnet Jernbanegade som minner om *Tørringbanen*, som den også ble kalt fram til 1929.

## Referanser
Ilka Štuhec

**Ilka Štuhec** (født 1990) er en slovensk alpinist. Hun debuterte i verdenscupen i Lenzerheide, Sveits, i 2007.

## Karriere
I junior-VM i alpint 2007 tok hun gull både i slalåm og i kombinasjonen, og i junior-VM i alpint 2008 tok hun gull i utfor.

Hun tok sin første seier i verdenscupen da hun vant utfor i Lake Louise i Canada 2. desember 2016.

Štuhec deltok under vinter-OL 2014 i Sotsji der hun kjørte ut under superkombinasjonen. Hun ble verdensmester i utfor under VM i alpint 2017 i St. Moritz. Hun vant utforcupen og kombinasjonscupen sesongen 2016/17. Hun vant utfor også under VM i alpint 2019 i Åre.

Under Vinter-OL 2022 i Beijing, ble hun nummer 22 i utfor.

### Resultater i verdenscupen i alpint

#### Enkeltseire

#### Sammenlagtplasseringer

## Referanser


## Eksterne lenker
* 
*
Litteraturhuset i Bergen

**Litteraturhuset i Bergen** er et aktivitets- og kulturhus i Bergen som har som formål å inspirere til økt interesse for norsk og utenlandsk skjønn- og faglitteratur og stimulere til debatt om samfunnsaktuelle spørsmål. Huset ble åpnet i 2013 og ligger i Østre Skostredet.  

Arrangementene på Litteraturhuset i Bergen har i hovedsak litterært utgangspunkt og består av forfattermøter, faglige samtaler, skrivekurs og debatter.   
## Stiftelsen og driften
Huset ble etablert som Stiftelsen Litteraturhuset i Bergen, opprettet i Bergen 16. januar 2009. Stiftelsen er ikke-kommersiell og har som viktigste formål å formidle og vekke interesse for litteratur og lesning gjennom driften av Litteraturhuset i Bergen. Kristin Helle-Valle tok initiativ til etableringen av Litteraturhuset og ble ansatt som daglig leder i 2012. I 2024 tok Hjørdis Losnedahl over som daglig leder.

Litteraturhuset i Bergen består i dag av fem rom viet arrangementer og litteraturformidling, bokhandel, kontorlokaler, og kafe og brasseri drevet av restaurantkjeden Colonialen. Huset leier også ut skriveplass til forfattere og skribenter i Skrivestua og har kontorer for medlemmer av Norsk faglitterær forfatter- og oversetterforening og Den norske Forfatterforening. Norsk Forfattersentrum Vestlandet og Bergen internasjonale litteraturfestival har også sine egne kontorer på huset. 

Viktige støttespillere i opprettelsen og driften av huset er Sparebanken Vest gjennom Visjon Vest, forretningsmann Trond Mohn, Fritt Ord, Bergen kommune, Hordaland fylkeskommune, BKK, Kulturrådet og Kulturdepartementet.

## Området og bygningens historie

Litteraturhuset i Bergen befinner seg i Vågsbunnen i Bergen, i det som regnes som en del av byens middelalderbykjerne. Området har, med sin kombinasjon av boliger og næringslokaler, en tydelig kontinuitet tilbake til middelalderen.

Bygningen som utgjør Østre Skostredet 5-7 består av i alt fire bygg, hvorav to av disse befinner seg i Vestre Skostredet. Østre Skostredet 5 fremkommer på bilder fra 1900-tallet, men man regner at denne delen av bygningen stammer så langt tilbake som til 1700-tallet. Man vet også at Østre skostredet 7 er oppført før 1813. Bygningene var i hovedsak brukt som boliger for håndverkere og deres familier. Bygningskomplekset eies i dag av Pallas eiendom og måler 2500 m². 
## Arrangementer og mottagelse
I løpet av sitt første åpningsår var Litteraturhuset i Bergen vertskap og arrangør for rundt 460 åpne publikumsarrangementer. Åpningsukene med besøk av blant annet Paul Auster og Siri Hustvedt, trakk spesielt mange besøkende. I første åpningsår har huset i gjennomsnitt hatt 2000 besøkende i uka. I 2015 avviklet Litteraturhuset i Bergen nærmere 900 arrangementer.

## Se også
*Litteraturhuset i Oslo, åpnet 2007.
* Litteraturhuset Fredrikstad, åpnet 2013.
* Litteraturhus Lillehammer, åpnet 2012.
* Litteraturhuset i Trondheim, åpnet 2016.

## Referanser


## Eksterne lenker
*Litteraturhuset i Bergens nettside.
LNK-avisa

***LNK-avisa*** utkom fra 2002 til 2013, som organ for Landssamanslutninga av nynorskkommunar.

Avisa kom seks ganger i året, med et opplag på rundt 6000. Økte portoutgifter og sviktende annonseinntekter gjorde at LNK i 2013 besluttet å avvikle papiravisen. Samtidig varslet man økt satsing på nettstedet LNK.no og overgang til utsendelse av ukentlige nyhetsbrev.

## Referanser
Tanystropheus

* *T. conspicuus* Meyer, 1852 (type)
* *T. longobardicus* (Bassani, 1886)
* *T. meridensis* Wild, 1980

***Tanystropheus*** (Gresk τανυς “lang” + στροφαηυς “ryggvirvel”), var et 6&nbsp;meter langt krypdyr, som levde under Triastiden. Det er gjenkjennelig med sin ekstremt langstrakte hals, som var 3 meter lang - lengre enn resten av kroppen og halen til sammen. Til tross for den lange halsen, hadde den bare ti nakkevirvler, hvor hver var ganske lang. Fossiler av dyret er funnet i Europa, Midtøsten og Kina. Komplette skjeletter av mindre individer har blitt funnet mange av i Besanoformasjonen i Italia, og har blitt datert til å være 232 millioner år gamle, fra midten av triasperioden (Ladiniumalderen).

## Referanser


## Eksterne lenker
*
Miki Itō

**Miki Itō** (født 20. juli 1987) er en japansk freestylekjører som konkurrerer i kulekjøring. Hun representerte landet sitt under Vinter-OL 2014 i Sotsji, der hun ikke fullførte. 

## Referanser


## Eksterne lenker
*
Recoll

**Recoll** er i hovedsak basert på et veldig kraftig søkebibliotekverktøy som kalles for *[[Xapian]]* og er lisensiert under "GNU fri dokumentasjonslisens, versjon 1.3". **Recoll **er en fullstendig tekst-søking-applikasjon og gir muligheten for å finne lagret data basert på innholdet fremfor bare filnavnet ved hjelp av et brukervennlig grafisk brukergrensesnitt. I praksis vil dette si at en kan spesifisere termer som det ønskes skal eller ikke skal forekomme i teksten det søkes på, og deretter returnere en liste basert på relevans. Programmet kjører under de fleste Unix-operativsystemer og er basert på skrivebordmiljøer.

## Henting av tekst
**Recoll **benytter seg av *Xapians *informasjonshentingsbibliotek for å lagre og hente ut data. Den benytter seg av en *Sophisticated probalistic ranking model"*. I praksis kan man si at Xapian arbeider på den måten at den husker hvor termer forekommer i dokumentfilene dine. Denne prosessen kalles for indeksering. Det er ikke et dokumentarkiv, så den vil bare vise de dokumentene som fremdeles er på samme sted som de ble indeksert.

Alle de interne dataene i **Recoll** blir lagret i Unicode UTF-8 format, og den kan indeksere andre skrifttyper, encodings og språk i samme indeks.

Søkeapplikasjonen støtter flere dokumenter, blant annet HTML, Open Documents(som Open Office), tekstfiler og mye mer. Dokumenter som PDF og MS-documents (for eksempel: MS Word) trenger eksterne applikasjoner for  å indekseres.

## Indeksering
Dette er prosessen hvor dokumenter er analysert og lagt inn i en database. **Recoll **sin indeksering er vanligvis inkrementell og dokumenter vil bare bli behandlet dersom de er modifisert eller flyttet på. Første gang programmet kjøres må så klart indekseringen kjøres fra bunnen av.

Etter første indekseringen kan fremtidig indeksering foregå på to måter. 
# **Periodic Indexing:** Dette vil si at indekseringen forekommer på visse angitte tider.
# **Real Time Indexing:** Som navnet hinter til, vil indekseringen forekomme så fort det foretas en endring i systemet.

## Referanser


## Eksterne lenker
*
Marianne Kaufmann-Abderhalden

**Marianne Kaufmann-Abderhalden** (født 1. april 1986 i Grabs, St. Gallen) er en sveitsisk tidligere alpinist.

I junior-VM i alpint 2006 tok hun gull i utfor.

Kaufmann-Abderhalden deltok i vinter-OL 2014 i Sotsji der hun kjørte ut under superkombinasjonen.

## Referanser


## Eksterne lenker
* 
*
Francesca Marsaglia

**Francesca Marsaglia** (født 27. januar 1990) er en italiensk alpinist.

Marsaglia deltok under Vinter-OL 2014 i Sotsji der hun kjørte ut under superkombinasjonen.

## Referanser


## Eksterne lenker
*
Julija Lipnitskaja

**Julija Lipnitskaja** (russisk: Ю́лия Вячесла́вовна Липни́цкая; født 5. juni 1998 i Jekaterinburg) er en russisk kunstløper. Hun vant europamesterskapet i kunstløp i 2014. Hun var en del av det russiske laget som vant lagkonkurransen under Vinter-OL i 2014. I den individuelle konkurransen under de samme lekene endte hun på 5.-plass. I tillegg tok hun sølvmedaljen under VM i kunstløp 2014, tok sølv i Grand Prix -finalen 2013-14, og har to sølvmedaljer fra det russiske mesterskapet (2012 og 2014). Hun vant Junior-VM i 2012, Junior Grand Prix -finalen 2011-12, og det russiske juniormesterskapet i 2012.

## OL-medaljer
* 2014  Sotsji -  Gull i kunstløp, lagkonkurranse  Russland

## [[Verdensmesterskap i kunstløp|VM]]-medaljer
* 2014  Saitama -  Sølv i kunstløp, single damer

## EM-medaljer
* 2014  Budapest –  Gull i kunstløp, single damer

## Referanser


## Eksterne lenker
*
Alan Strode Campbell Ross

**Alan S.C. Ross** (født 1. februar 1907, død 23. september 1980) var en britisk akademiker innen feltet engelsk språk og særlig lingvistikk. I 1954 skrev han en artikkel om språkbruksforskjeller i det engelske språk som resultat eller tegn på sosial klasse. Han bruker termene U og non-U (ikke-U). Denne ble utgangspunkt eller inspirasjon bak Nancy Mitfords 'U and non-U' forms of behaviour and language usage.

Ross har en rekke publikasjoner bak seg, og var foreleser og senere professor ved blant annet University of Birmingham.

Han har skrevet for skandinaviske og tyske filologiske fagblader som Acta Philologica Scandinavica, Moderna språk mm. Han var professor i engelsk ved Universitetet i Oslo (UiO) 1946-1947.

## Referanser
Jelena Jakovisjina

**Jelena Dmitrijevna Jakovisjina**, (russisk: **Елена Дмитриевна Яковишина**, født 17. september 1992 i Petropavlovsk-Kamtsjatskij) er en russisk alpinist. Hun er døv, og konkurrerer både i ordinære alpinrenn og alpinrenn for døve, som Deaflympics og VM i alpint for døve. 

Jakovisjina deltok i Vinter-OL 2014 i Sotsji der hun ble nr. 14 i superkombinasjonen.

I VM i alpint for døve 2017 vant hun utfor, super-G og kombinasjon, og hun fikk sølv i storslalåm og slalåm, bak Tereza Kmochova fra Tsjekkia. 

I april 2019 vant hun storslalåm i det russiske mesterskapet i alpint. Hun vant utfor, kombinasjon, slalåm og super-G i Vinter-Deaflympics 2019, og fikk sølv i storslalåm bak Tereza Kmochova.

## Referanser


## Eksterne lenker
* 
*  Profil hos International Committee of Sports for the Deaf
*  Profil hos Vinter-OL 2014
Gerhard Unterluggauer

**Gerhard Unterluggauer** (født 15. august 1976 i Villach, Østerrike) er en østerriksk profesjonell ishockeyspiller som for tiden spiller for Villacher SV i Erste Bank Eishockey Liga (EBEL).

## Referanser


## Eksterne lenker
*
Arneselv kraftverk

**Arneselv kraftverk** er et vannkraftverk i Narvik kommune i Nordland.

Det utnytter et fall på 412 meter fra Bruavatnet.

Installert effekt er 2,5 MW fra en horisontal peltonturbin. Årsproduksjon er 8 GWh.

## Referanser


## Kilder
* 
* NVE vannkraftdatabase
* Nordkraft
Greta Small

**Greta Small** (født 16. oktober 1995 i Wangaratta i Victoria) er en australsk alpinist.

Small deltok under Vinter-OL 2014 i Sotsji der hun ble nr. 15 i superkombinasjonen.

Under Vinter-OL 2022 i Beijing, ble hun nummer 26 i utfor. 

## Referanser


## Eksterne lenker
*
Liste over skuespillere i Star Wars-filmene

Følgende er en **liste over skuespillere som har stemmen til, eller spilt en rollefigur i ''[[Star Wars]]''-sagaen**. Listen er sortert etter film og rolle.

## Liste
### Original trilogi (1977-1983)

### Forløper-trilogi (1999-2005)

### Etterfølgere (2015-2019)

## Referanser


## Eksterne lenker
*The Star Wars Actors Database
### Internet Movie Database
*Star Wars Episode I: Den skjulte trussel
*Star Wars Episode II: Klonene angriper
*Star Wars Episode III: Sithene tar hevn
*Star Wars Episode IV: Et nytt håp
*Star Wars Episode V: Imperiet slår tilbake
*Star Wars Episode VI: Jediridderen vender tilbake
Bjørkåsen kraftverk

**Bjørkåsen kraftverk** er et vannkraftverk i Narvik kommune i Nordland. Det var første gang i Europa at et helt kraftanlegg ble bygd i fjell.

Bjørkåsen kraftverk har inntak i Børsvatnet og utnytter et fall på 76 m ned mot Ballangsfjorden på sørsiden av Ofotfjorden. Det naturlige elveløpet ut av Børsvatnet mot sør er stengt med en demning. Nedbørfeltet er på 126,32 km2. 

Kraftverket ble bygget av Bjørkaasen Gruber i 1919-21 for å skaffe elektrisk kraft til verket og for alminnelig forsyning til distriktet rundt. Fra kraftverket gikk det en 5 kV kraftlinje til Bjørkaasen Gruber og til Ballangen kommune.

Fra inntaket i nordenden av Børsvatn fører en 1,6 km lang tunnel med tverrsnitt 6 m2 frem til utjevningsbassenget. Fra dette fører en vertikal stålforet trykksjakt med diameter 2,7 m ned til kraftstasjonen. 

Det var installert to francisturbiner med horisontal aksel levert av Kværner Brug og med en slukeevne 2,5 m3/s. Generatorene har en ytelse på 2,0 MW og spenning 5 kV, og var levert av ASEA. Med denne installasjonen er midlere årsproduksjon i 1954 oppgitt til 15 GWh og kraftverket kan tilsammen yte 3,7 MW. 

Kraftverket ble renovert i 1987. Installert effekt er 4,2 MW fra en francisturbin. 

## Referanser


## Kilder
* 
* NVE vannkraftdatabase
* Nordkraft
* Ballangen Museum (arkiv)
Kristina Saalová

**Kristina Saalová** (født 20. mai 1991 i Banská Bystrica i Tsjekkoslovakia) er en slovakisk alpinist.

Saalová deltok under Vinter-OL 2014 i Sotsji der hun kjørte ut under superkombinasjonen.

## Referanser


## Eksterne lenker
*
Dragefossen kraftverk

**Dragefossen kraftstasjon** er et vannkraftverk i Saltdal kommune i Nordland.

Det er et elvekraftverk som utnytter et fall på 100 meter i Tverrelva, ei sideelv til Saltelva.

Installert effekt er 3,3 MW fra to francisturbiner. Årsproduksjon er 9,5 GWh.

Det første kraftverket her ble bygget i 1928.

## Referanser


## Kilder
* 
* NVE vannkraftdatabase
*Dragefossen Kraftanlegg AS

## Se også
* DN: Dragefossen-millionærene
Dversetelva kraftverk

**Dversetelva kraftverk** er et vannkraftverk i Saltdal kommune i Nordland.

Det er et elvekraftverk som utnytter et fall på 108 meter i Dversetelva.

Installert effekt er 3,7 MW fra to francisturbiner. Årsproduksjon er 9 GWh.

## Referanser


## Kilder
* 
* NVE vannkraftdatabase
* Dragefossen (arkiv)
Karolina Chrapek

**Karolina Chrapek** (født 18. januar 1990) er en polsk alpinist.

Chrapek deltok i Vinter-OL 2014 i Sotsji der hun ble nr. 17 i superkombinasjonen.

## Referanser


## Eksterne lenker
*
Laurenne Ross

**Laurenne Ross** (født 17. august 1988 i Edmonton i Alberta) er en kanadisk-amerikansk alpinist. Familien hennes flyttet fra Canada til Oregon i USA da hun var 7 år gammel.

Ross deltok under Vinter-OL 2014 i Sotsji der hun kjørte ut under superkombinasjonen.

## Referanser


## Eksterne lenker
* 
*
Ania Caill

**Ania Monica Caill** (født 24. oktober 1995 i Limoges i Frankrike) er en rumensk alpinist.

Caill deltok under Vinter-OL 2014 i Sotsji der hun ble nr. 22 (sist av de som fullførte) i superkombinasjonen.

## Referanser


## Eksterne lenker
*
Hedvig Wessel

**Hedvig Wessel** (født 1995) er en norsk freestylekjører som konkurrerer i kulekjøring. Hun representerte landet sitt under Vinter-OL 2014 i Sotsji, der hun ble nummer 26.

## Idrettskarriere
Under Verdenscupen i freestyle 2010/11 kom Wessel på 46.-plass i kulekjøring og 124.-plass i totalcupen. Hun kom på 25.-plass i kulekjøringcupen under Verdenscupen i freestyle 2011/12 og 97.-plass totalt, og under Verdenscupen i freestyle 2012/13 kom hun på 20.-plass i kulekjøring og 102.-plass i sammenlagtcupen. Wessel deltok i Junior-VM i freestyle 2012, der hun kom på sjetteplass i kulekjøring og parallellkulekjøring. Hun deltok igjen i Junior-VM i freestyle 2013, og kom der på femteplass i parallellkulekjøring. Hun deltok i VM i freestyle 2013, der hun kom på 23.-plass i kulekjøring og 33.-plass i parallellkulekjøring.

Hun deltok i VM i freestyle 2015, og kom der på 14.-plass i kulekjøring og 25.-plass i parallellkulekjøring. Under VM i freestyle 2017 kom hun på femteplass i kulekjøring og ble slått ut i åttendedelsfinalen i parallellkulekjøring, der hun tapte for Perrine Laffont. 

Under Vinter-OL 2018 kom hun på 19.-plass i kulekjøring.

I 2020 deltok hun i sesong 11 av *[[71° nord – Norges tøffeste kjendis]]*.

## Referanser


## Eksterne lenker
* 
*  Profil hos Vinter-OL 2014
Junko Hoshino

**Junko Hoshino** (født 25. september 1989) er en japansk freestylekjører som konkurrerer i kulekjøring. Hun representerte landet sitt under Vinter-OL 2014 i Sotsji, der hun ble nummer 25. 

Under Vinter-OL 2022 i Beijing, ble hun utslått i finaleomgangene. 

## Referanser


## Eksterne lenker
*
Danmarks ambassade i Oslo

**Danmarks ambassade i Oslo** er Danmarks diplomatiske representasjon i Norge. Ambassadens kanselli ligger i Olav Kyrres gate 7.

## Formål
Ambassaden har satt opp fire punkter over hvilke oppgaver de har:

*Å aktivt formidle og fremme danske holdninger og synspunkter, og holde danske myndigheter orientert om områder som er av særlig interesse for danske myndigheter, gjennom analyser og vurderinger av den politiske og økonomiske utviklingen i landet.
*Styrke dansk eksport, samt fremme investeringer mellom Danmark og Norge.
*Bistand til danske statsborgere i Norge skal ytes raskt og effektivt.
*Spre kunnskap om Danmark, deriblant danske holdninger og dansk kultur.

## Historie
Etter Norges unionsoppløsning med Sverige i 1905 var Danmark blant de første land til å opprette diplomatiske forbindelser til Norge: Ambassaden ble opprettet samme år. Under krigen flyktet ambassadøren med den norske regjeringen og kom ikke tilbake som ambassadør før etter krigen.

## Liste over ambassadører

## Annen representasjon
Foruten ambassaden har Danmark såkalte honorære konsulater i Norge, hvis fulle navn er Kongelig Dansk Konsulat og Dansk Vicekonsulat. Konsulene er ulønnede og er private kontaktpersoner for den danske stat med konsulære fullmakter, blant annet innen skipsfart og offentlig registreringer, som regel pass. Hovedoppgaven er imidlertid å gi bistand til danske borgere i kritiske situasjoner. Totalt er det 23 honorære konsulater i Norge.

## Alfabetisk liste over konsulater

## Referanser


## Eksterne lenker
* The Oslo Diplomatic List på UDs nettside Diplomatiske forbindelser
* Utenriksdepartementet om bilaterale forbindelser mellom Danmark og Oslo (arkivert nettside)
* Embassypages.com om ambassaden
Godsforbindelsesbanen ved København

**Godsforbindelsesbanen ved København** ble bygd 1919 for å forbinde Vestbanens fjerntrafikkspor med Københavns godsbanegård. Strekningen går via Valby syd for hovedstrekningen.

Strekningen tidligere brukt bare av godstog og som omkjøringsspor mellom Vestbanen og København H, den ble imidlertid oppgradert og tatt i bruk 9. desember 2012 som persontogsstrekning for å avlaste den opprinnelige strekningen. Ny Ellebjerg stasjon betjenes av enkelte tog bare i rushtiden.

## Linjekart

|}

## Referanser
Jekaterina Stoljarova

**Jekaterina Andrejevna Stoljarova** (russisk: Екатерина Андреевна Столярова; født 25. april 1988) er en russisk freestylekjører som konkurrerer i kulekjøring. Hun representerte landet sitt under Vinter-OL 2014 i Sotsji, der hun ble nummer 19.

## Referanser


## Eksterne lenker
*
Liane Sato

**Liane Lissa Sato** (født 9. september 1964 i Santa Monica i California), amerikansk volleyballspiller som deltok i de olympiske leker 1988 i Seoul og 1992 i Barcelona.
 
Sato vant en olympisk bronsemedalje i volleyball under OL 1992 i Barcelona. Hun var med på det amerikanske laget som kom på tredjeplass i volleyballturneringen for damer bak Cuba og SUS. USA tapte semifinalen mot Cuba med 2-3 men vant bronsefinalen mot Brasil med 3-0. Sato spilte seks kamper i OL-turneringen.  

## OL-medaljer
*  1992  Barcelona -  Bronse i volleyball damer  USA

## Referanser


## Eksterne lenker
*
Laura Dahlmeier

**Laura Dahlmeier** (1993–2025) var en tysk skiskytter med to OL-gull, sju VM-gull og én sammenlagtseier i verdenscupen.

Hun omkom i et steinskred under fjellklatring i Pakistan i juli 2025.

## Karriere
Dahlmeier debuterte i verdenscupen i skiskyting i 2012/2013-sesongen og representerte Tyskland under Vinter-OL 2014 i Sotsji. Hun vant sitt første verdenscuprenn da hun vant sprinten i Nové Město na Moravě 7. februar 2015. Hun tok sølv på jaktstarten og gikk på det tyske stafettlaget som tok gull under VM i skiskyting 2015 i Kontiolax. 

Hun tok gull på jaktstarten under VM i skiskyting 2016 i Oslo. Under VM i skiskyting 2017 i Hochfilzen tok hun gull på stafett, miksstafett, jaktstart, fellesstart, normaldistanse og sølv på sprinten. Det hadde ingen skiskyttere klart før henne. Hun vant verdenscupen sammenlagt sesongen 2016/17.

Dahlmeier vant gull på både sprint og jaktstart under vinter-OL 2018 i Pyeongchang. Hun tok i tillegg bronse på normaldistansen.

Hun la opp i mai 2019.

### Fjellklatring
Etter hun la opp som skiskytter begynte hun med fjellklatring og var en del av fjellredningsgruppen i Garmisch-Partenkirchen. Den 28. juli 2025 var hun og klatrepartneren på tur opp Laila Peak i Karakorum i Pakistan da de ble rammet av et steinskred. Partneren reddet seg selv ut, men Dahlmeier lå slik til at redningshelikopteret ikke klarte å nå henne. Ved overflyving ble det konstartert at hun var hardt skadd, og det var ikke livstegn å se. Hun ble antatt omkommet umiddelbart, 30. juli ble dødsfallet bekreftet.

Etter hennes eget ønske om at ingen skal være nødt til å risikere livet for hennes skyld dersom hun ble utsatt for en ulykke, ble det besluttet at den døde kroppen ikke skal hentes ut fra fjellet. I september hadde forholdene i fjellet bedret seg, og det ble likevel igangsatt forsøk på å hente ned Dahlmeiers levninger.

## Meritter
### Olympiske leker

### Verdensmesterskap

#### Individuelle seire

## Utmerkelser
*  Den bayerske fortjenstorden (2021)

## Referanser


## Eksterne lenker
* 
* 
*
Amerikatouren i landeveissykling 2013–14

**[[Amerikatouren i landeveissykling]] 2014** er den 10. sesongen av UCI America Tour. Sesongen startet med Tobago Cycling Classic i Trinidad og Tobago den 6. oktober 2013 og avsluttes med Bucks County Classic i USA den 13. september 2014.

Gjennom sesongen blir poeng utdelt til rytterne etter plassering på etapper, i endagsritt og sluttstilling i ritt. Poeng blir utdelt etter rangering på rittene. Hvert ritt har en kategori som avgjør hvilke lag som kan delta, poeng, i tillegg til at den viser om det er endags eller etappritt: 

* Etapperitt: 2.HC, 2.1 og 2.2
* Endagsritt: 1.HC, 1.1 og 1.2

## Rittkalender

## Eksterne lenker
*
Maxime Dufour-Lapointe

**Maxime Dufour-Lapointe** (født 9. februar 1989) er en canadisk freestylekjører som konkurrerer i kulekjøring. Hun representerte landet sitt under Vinter-OL 2014 i Sotsji, der hun ble nummer 12. Hennes to søstre, Justine og Chloé deltok også i lekene og tok begge medalje.

## Referanser


## Eksterne lenker
*
Julián Arredondo

**Julián David Arredondo Moreno** (født 30. april 1988 i Ciudad Bolívar, Antioquia) er en profesjonell colombiansk landeveissyklist. Han sykler for Nippo-Vini Fantini.

## Meritter

;2007
:1. etappe, Clásica Marinilla
;2010
:GP Folignano—Trofeo Avis
;2012
:2.-plass sammenlagt + 3. etappe, Tour of Japan
:2.-plass sammenlagt + 2. etappe, Tour de Kumano
;2013
:Sammenlagt + 5. etappe, Tour de Langkawi
:Sammenlagt + 2. etappe, Tour de Kumano
:2.-plass sammenlagt, Tour of Japan
;2014
:2. og 6. etappe, Tour de San Luis
:Giro d'Italia
:: Klatretrøya og 18. etappe.

## Referanser


## Eksterne lenker
* 
*
Willis-bygningen

**Willis-bygningen** er en skyskraper i det sentrale London. Bygningen har navn etter sin eneste leietaker, forsikringsfirmaet Willis Group Holdings. Willis Building er plassert i the City, like i nærheten av 30 St Mary Axe og Lloyds-bygningen, også dette særpregete bygg. Arkitektene var Foster + Partners. Stilen på bygningen er blitt kalt både modernistisk og organisk.

## Bakgrunn

I mai 2001 meldte British Land at selskapet hadde kjøpt eiendommen 51 Lime Street, og at det forelå planer om utvikling av nye kontorlokaler. Etter konsultasjoner med Corporation of London sendte British Land i mars 2002 inn søknad om byggetillatelse for en bygning på 49 600 kvadratmeter på adressen 51 Lime Street. Greater London Authority var positive til planene. I juli 2002 fikk British Land innvilget sin søknad, men ønsket nå å oppføre en mindre bygning enn opprinnelig tenkt. Willis ba derfor arkitektene Foster + Partners om å utforme en mindre bygning. Dette arbeidet tok om lag 14 måneder. Endelig tillatelse ble gitt i oktober 2004. Byggearbeidene startet i 2005, i september 2006 sto den ytre konstruksjonen ferdig. På grunn av en underleverandørs konkurs ble arbeidet noe forsinket, men i mai 2008 sto bygningen ferdig. Omtrent samtidig solgte British Land bygningen til St Martins Property Corporation.

## Bygningen

Da Willis Building sto ferdig, var det den fjerde høyeste bygningen i the City, etter Tower 42, 30 St Mary Axe og CityPoint. Den eksisterende kjelleren ble brukt til auditorium og treningsrom, i tillegg til parkeringsplasser. Bygningen er konstruert for å redusere vannforbruket med 30 prosent, slik at vannforbruket er mindre enn 20 liter pr. fulltidsansatt. Dette oppnås blant annet ved oppsamling av regnvann. Fasadene er energieffektive, med dobbeltvinduer i sør og nord, og trelags ventilerte fasader i øst og vest, inkludert motoriserte persienner.

## Priser

Willis Building har vunnet flere priser:

* Architectural Ironmongery Specification Awards, Highly Commended: Commercial Buildings – Willis Building, Lime Street
* Council on Tall Buildings and Urban Habitat, Best Tall Building – Europe, 51 Lime Street
* Worshipful Company of Chartered Architects, New City Architecture Award 2007, Lime Street, London

## Se også
* Liste over Londons høyeste byggverk

## Referanser


## Eksterne lenker
*
Risbakken (Oslo)

**Risbakken** (1-43, 2-26) er en vei på Ris i bydel Vestre Aker i Oslo. Den går fra Slemdalsvingen ved Ris kirke mot sørvest til Holmenveien på brua over Torgny Segerstedts vei/Ring 3. Risbakken utgjør også en av grunnkretsene i Oslo.

Veien ble navngitt etter Ris gård i 1931.

Ris kirke (samt menighetshus og urnelund) er i nr. 1, og i Risbakken 22 står en stor eik som er fredet som naturminne. I nr. 24 og 26 er to boligblokker tegnet av Lund og Slaato og oppført i 2005.

## Referanser


## Kilder
* 

## Eksterne lenker
*
Britteny Cox

**Britteny Cox** (født 29. september 1994) er en australsk freestylekjører som konkurrerer i kulekjøring. Hun representerte landet sitt under Vinter-OL 2014 i Sotsji, der hun ble nummer 5. Hun deltok også i 2010, der hun var lekenes yngste deltaker.

Sesongen 2016/17 vant hun verdenscupen i freestyle sammenlagt og verdenscupen i kulekjøring.

Under Vinter-OL 2022 i Beijing, ble hun utslått i finaleomgangene. 

## Referanser


## Eksterne lenker
* 
*
Risbakken 22 naturminne

**Risbakken 22 naturminne** er en stor, gammel sommereik som ble fredet den 1. august 1958. Eika ble fastslått å være 250 år gammel i 1992. Treet har mange hulrom, og er meget interessant med tanke på biologisk mangfold. Det er blant annet funnet en rødlistet billeart i treet.

## Referanser
Chloé Dufour-Lapointe

**Chloé Dufour-Lapointe** (født 2. desember 1991) er en canadisk freestylekjører som konkurrerer i kulekjøring. Hun representerte landet sitt under Vinter-OL 2014 i Sotsji, der hun tok sølv. Hennes to søstre, Maxime og Justine deltok også i lekene.

Under Vinter-OL 2022 i Beijing, ble hun utslått i finaleomgangene. 

## OL-medaljer
* 2014  Sotsji  - Sølv i freestyle kulekjøring, damer  Canada

## Referanser


## Eksterne lenker
*
Risalléen 8B naturminne

**Risalléen 8B naturminne** er en stor sommereik som ble fredet den 26. juni 1953. Treets alder er anslått til 250–300 år (1992), og tilstanden er vurdert som meget bra. Treet har noen hulrom, som er bra med tanke på insektliv og biologisk mangfold.

Selv om betegnelsen i vernesammenheng er Risalléen 8B, står treet faktisk på tomten til Risalléen 6, se også naturtypebeskrivelsen i Miljødirektoratets naturbase.

## Referanser
Hjertvatn kraftverk

**Hjertvatn kraftverk** er et vannkraftverk i Narvik kommune i Nordland.

Det utnytter et fall på 193 meter fra Hjertvatn (eller Hjertevatn) til Sjurvatnet.

Installert effekt er 2,5 MW fra en francisturbin. Årsproduksjon er 7 GWh.
__NOTOC__
## Gruvedrift og utbygging av en mindre kraftstasjon i tilknytning til Sjurvatnet
Høsten 1901 bygget The Melkedalen Copper Mines Ltd en dam ved utløpet av Sjurvatnet. Dette selskapet hadde meget optimistiske planer for kopperutvinning. Dammen var 3 meter høy og ble bygget i forbindelse med et kraftverk med to turbiner med en ytelse på henholdsvis 20 og 70 Hk. Oppdemningen hadde også til hensikt å skaffe vann til raffinering av koppermalm. Denne gruvedriften opphørte i 1913. 

## Bakgrunnen for kraftverksutbygging på 1950-tallet
Hjertvatn kraftverk ble fullført i 1957 og ble bygget av Ballangen Kraftlag A/L. Det ble bygget for å forsyne Ballangen, samt deler av Lødingen og Tysfjord kommuner med elektrisk kraft. Utbyggingen skjedde ved å utnyttet nedslagfeltet til Hjertvatn. Så i neste byggetrinn skulle Rauvatnet overføres til Hjertevatn med en 1500 m lang tunnel. Dette ble imidlertid ikke utført, selv om kronprinsregentens resolusjon av 18. november 1955 ga tillatelse til nettopp dette. 

## Konsesjon for overføring av Rauvatnet til Hjertevatn
I 1986 ble det invilget konsesjon av NVE om overføring av Rauvatn til Hjertevatn. Overføringen ble ikke tatt i bruk, og tillatelsen falt derfor bort etter en tid. I 2013 søkte Ballangen Energi AS igjen om å overføre Rauvatn til Hjertvatn. For overføringen fra  Rauvatnet til Hjertevatn kan det bli aktuelt med en ny kraftstasjon. Et nytt felt ved nordenden av Hjertvatner vurderes overført inn mot Hjertvatnet. Kraftverkets installasjon planlegges øket fra dagens 2,5 MW til 3,5 MW. Det vil innebære at slukeevnen til kraftverket økes fra 2,1 til 3,0 m3/s. 

Forum for natur og friluftsliv – Nordland sier i sin høringsuttalelse av 15. november 2013 at de er skeptiske til planene. Dette begrunnes med ulemper for natur og friluftsliv. Dette gjelder spesielt de visuelle effektene av erosjonsskadene som følge av regulering av Hjertevatn. Videre sies det at villmarkspreget områder vil forsvinne, spesielt er bekkekløftlokaliteter med frodig flora og rødelistearter vurdert til å få stor belastning. Naturvernforbundet i Narvik fraråder også utvidelsen av kraftverket. 

Status februar 2022: Det var en brann i generatoren i september 2021. Komplett rehabilitering er i gang, alt teknisk skal skiftes ut. Ny Troyer turbin på 5 MW er bestillt. Og Røvatn kraftverk på 4.3 MW og 10 GWh skal bygges.

## Referanser


## Kilder
* 
* NVE vannkraftdatabase
* Nordkraft